No niin. Transpointista soiteltiin ja sanottiin, etteivät he tuo meille ovia lainkaan. Kuulemma muissakin ovissa on havaittu pieniä klommoja ja kaikiki ovet lähetetään takaisin Kaskipuun tehtaalle. Uudesta aikataulusta ei ole vielä mitään tietoa ja rakennustyömaalla ammottaa edelleen isot avoimet aukot seinissä... Myöskään Domukselta tulevista kahdesta lasiovesta ei vielä ole kuulunut mitään uutta.
﻿No, semmoista sattuu, eikä siitä sen enempää. Vahingoittunut ovi lähetetään takaisin Kaskipuulle, jossa se korjataan tai vaihdetaan uuteen. Ilmeisesti kyse on teknisen tilan ovesta. Tarkistin Jämerältä, että voimme peittää ko. aukon muovilla, että voimme aloittaa talon lämmityksen. Muut Kaskipuun ovet tuodaan tontille huomenna. Kahta kokolasista ulko-ovea odotellaan vielä. Ne pitäisi tulle Domukselta ja Jämerän puolesta on soitettu niiden perään. Milloinkohan ne mahtavat tulla? Lasiovet tulevat keittö-ruokailutilaan sekä yläkerran parvekkeelle viettävään makuuhuoneeseen.
Joulupäivän iltana, kun pitkästytti, jatkoin taannoin keskeen jäänyttä sisustusprojektia. Sohva on periaatteessa päätetty, mutta vielä piti mitata viivottimen ja mittapiirustusten avulla, että se varmasti mahtuu. Olohuone ja ruokailutila - riittääkö 80 cm kulkutila sohvan ja takan välissä?
﻿Ruokailutilan ruokapöydän olen blogissani jo aiemmin esitellyt. Se on Iskun Airisto-mallia. Ruokapöydän tuoleksi kaavailemme Iskun Tenor-merkkistä tuolia. Väri olisi joko musta tai tummanruskea ja sen istuin, selkänoja sekä jalat ovat nahkaverhoiltuja.﻿﻿﻿﻿ Iskun Tenor-tuoli. Hinta 114 €/kpl.
Pikkumakuuhuoneeseen meille tulee yhden seinän mittainen kirjahylly. Seinä on reilut 240 cm leveä, joten siihen sopii mainiosti kolme kappaletta Ikean 80 cm leveää Billy-kirjahyllyä. Kirjahylln väri on neutraali valkoinen, jolloin pelkistetyt, kirjoja täynnä olevat hyllyt sulautuvat hyvin huoneeseen. Entuudestaan meillä on näitä samoja valkoisia kirjahyllyjä kaksi, joten meiden tarvitsee ostaa ainoastaan yksi uusi hylly Ikeasta. Hintakaan ei ole päätä huimaava: 39 €/kpl. Mahdollisesti hankimme vielä hyllyyn kuuluvat korotusosat, joiden hinta on 25 €/kpl. Pikkumakuuhuoneet. Kuvassa ylempänä olevaan makuuhuoneeseen tulee 3 x 80 cm leveä kirjahylly huoneiden väliseinää vasten.
Asennusporukka saapui paikalle vasta kello 11, joten seuraaminen ja valokuvaaminen jäi osaltani aika lyhyeksi. Ensin ihmeteteltiin asioita, jotka hankaloittavat asennusta:
Tässä vaiheessa jouduin jättämään työmaan, mutta appiukolta tiedustelin illalla mikä tilanne on. Kolme ikkunaa plus ovelliset ikkunat ja nuo isot ikkunat ovat vielä asentamatta. Ei mennyt tämä asennus ihan putkeen. Eikä lämmitystä vielä saada päälle, kun suuri osa ikkuna- ja oviaukoista ammottavat vielä tyhjillään. Eikä tällä hetkellä ole tiedossa, milloin loput ikkunoista voidaan asentaa eli milloin nosturi on saatavissa ja milloin ovet saapuvat...
Ikkunoiden asennus on vahvistumassa ja asennus tapahtuu näillä näkymin tiistaina. Sisätöiden osalta urakoitsija on vielä vahvistamatta. Toivottavasti saamme siihenkin vastauksen ennen joulua, niin voimme nauttia joulupyhistä levollisin mielin.
Datakaapelikin on nyt vihdoin vedetty ajoliuskan kulmaan, josta se vedetään appivanhempien tontin kautta taloomme. Siinä se köllöttää kerällä sähkökaapelin vieressä maatöiden alkua odotellessa. Datakaapelit﻿ monikossa ja kuten kuvastakin näkee, ohuempia datakaapelikeriä on kaksi kappaletta. Meille tulee toinen ja toinen menee appivanhemmille. Appivanhempien puhelinpiuha on vanhan mallin mukaan vedetty ilmasta, mutta se muutetaan ja kaivetaan nyt maahan samalla, kun meidänkin kaapeli asennetaan.
Palattuamme lomalta postin joukossa odotti kirje Helsingin hallinto-oikeudelta. Kirjeessä oli selityspyyntö (siis oikeasti selityspyyntö, eikä selvityspyyntö) liittyen naapurin valitukseen siitä, että Vantaan kaupungin rakennuslupajaos hylkäsi kyseisen naapurin oikaisuaatimuksen. Selitys pitää kiikuttaa hallinto-oikeudelle ensi viikon aikana, joten kirjoitin ensimmäisen luonnoksen selvitykseksi viikonlopun aikana.
Vantaan ympäristölautakunnan rakennuslupajaos antoi asiassa jo aiemmin marraskuussa oman lausuntonsa Helsingin hallinto-oikeudelle. Lausunnossa todetaan, että julkisisvupiirustuksissa olevat virheelliset merkinnät korjataan teknisinä korjauksina. Epäselvyyttä etäisyyksistä rajaan tai rakennuksen sijainnista rakennuspaikalla ei ole, koska asemapirustuksissa etäisyydet ovat merkitty oikein.
Pienen lumityön jälkeen kaverit ovat päässeet sokkelin kimppuun. Puolet on jo tehty!
Heh, näinhän siinä sitten kävi. Lumityöt saimme mallikkaasti tehtyä eilen illalla, ja tänään puoliltapäivin sain tiedon, ettei niitä ikkunoita tulekaan tänään... Osa ikkunoistamme ovat aika isoja, eikä Domuksella kuulemma ollut juuri tänään tarpeeksi isoa autoa vapaana.
Alihankkija kuitenkin ilmoitti, ettei mitenkään pysty tämmöistä lisätyötä ottamaan vastaan. Jokseenkin ymmärrettävää, kun katsoo ikkunasta ulos ja näkee lumen määrän, mutta toisaalta ikävä juttu meidän kannalta. Työ ei todellakaan olisi ollut iso, ja siihen olisi mennyt arviolta 2-3 minuuttia muun tien avaamisen yhteydessä. Sain vinkiksi soitella paikallisille huoltoyhtiöille, joilla olisi sopivaa kalustoa ja mahdollisesti mahdollisuus irtaantua pihojen kunnossapidosta hetkeksi avustaakseensa meitä. Eli seuraavaksi yritän selvitellä mistä lähistöltä löytyisi rivi- tai kerrostaloja, joiden rapuista ja julkisista tiloista voisi käyä katomassa huoltoyhtiön yhteystietoja.
﻿ Eri näkökulma. Tässä luonnonkivikevennys on pystysuorassa vaakasuoran sijasta.
Olen joskun aiemminkin todennut jälkiviisaana, ettei kannata pitää lomaa keskellä kautta. Ensin tulee tehtyä pari viikkoa hirmutahdilla töitä, että edes pääsisi lomalle, ja loman jälkeen saa purkaa kerääntynyttä tehtävävuorta jälleen pari viikko. Lomapäivät tulee hyvin tehokkaasti kerättyä tuplastikin takaisin kasaan ylityön muodossa... Jostakin syystä tämä ei tosin muistu mieleen, kun vasta loman häämöttäessä tai viimeistään lomalta palattuaan, kun jo kolmantena työpävänä on jälleen rättiväsynyt.